# Prvi vtisi

Origin unknown

You see to sea to see that all you can see is sea

Prvi vtisi so najpomembnejši -- to ne velja le za slovito srhljivko Agathe Christie Mišolovka -- ampak tudi za &kde;. Kot smo že omenili naj bi bil &kde; karseda intuitiven, za učenje preprost uporabniški vmesnik. Cilj bomo pravzaprav dosegli, ko uporabnike ne bodo več potrebovali tega priročnika zato, da bodo mogli delati s &kde;, zaradi česar bodo avtorji (neplačani in prostovoljni) izgubili svoje delovno mesto piscev dokumentacije.

## Zagon &kde;

Ko zaženete sistem &UNIX;, se bi morala zgoditi ena od dveh stvari (če seveda sistem deluje pravilno; vse drugo je nedokumentiran tretji primer). Ali ostanete v tekstovnem (konzolnem) načinu in se znajdete pred prijavno vrstico ali pa se pojavi grafično prijavno okno. V prvem primeru se morate prijaviti in vtipkati:

    startx

Če je bila namestitev uspešna, se bi moralo namizje &kde; pojaviti po nekaj sekundah.

Če se je pojavilo grafično prijavno okno, potem je vse, kar bi morali vnesti vaše prijavno ime in geslo. Ob pogoju, da je bila namestitev uspešna, bi se moral &kde; zagnati brez nadaljnega vmešavanja.

Če tega še niste storili, vam priporočamo spremembo vašega upravljalnika prikaza z xdm na &kdm;, ki vključuje isto funkcionalnost, vendar z naprednimi zmožnostmi namiznega okolja K.

## Gradniki namizja

Ko se je vse pojavilo, si vzemite čas za raziskovanje novega okolja. Če ste že kdaj delali z &Windows; 95 ali OS/2 Warp 4 se vam bo mnogo stvari zdelo znanih. Trije glavni deli namizja &kde; so namizje samo, pult in opravilna vrstica.

### Pult

Ko zaženete &kde; prvič je pult na dnu zaslona. Od tukaj boste zaganjali programe in preklapljali med navideznimi zasloni.

'Lepljivi' gumb

  Gumb K je eden najpomembnejših krajev na namizju &kde;. Od tukaj lahko poganjate vse programe &kde;, ki so nameščeni. Pozneje, ko se naučite uporabljati K Menu Editor lahko tudi tu dodajate tudi druge programe. Da poženete program, morate le klikniti na gumb. Pojavil se bo seznam različnih kategorij in nekaj dodatnih vnosov. Ko boste premaknili miško preko izbire, ki ima na desni majhno puščico, se bo pojavil nov menu. Ko najdete program, ki ga želite pognati, kliknite nanj z levim gumbom miške.

Gumbi navideznih namizij

  Ko prvič poženete &kde; boste opazili štiri gumbe, ki so označeni kot Ena, Dva, Tri in Štiri. Ti predstavljajo vaša štiri namizja. Kliknite na enega izmed njih. Ne skrbite; čeprav so izginila, so odprta okna še vedno aktivna (le poglejte v seznam opravil!). Uporaba več namizij naenkrat je ena izmed najmočnejših zmožnosti &kde; in sistema &X-Window;. Namesto postavljanja enega okna preko drugega, kot bi to počeli v &Windows; ali OS/2, lahko rečete No, na prvem namizju bom pisal uporabniški priročnik KDE, na drugem bom pognal prevajalnik sgml2latex in si ogledal rezultate, medtem ko bom na tretjem namizju prevajal Linuxovo jedro in na četrtem bral e-pošto.

Vrstica ikon

  Nekateri ljudje (vključno z mano) so tako leni, da menijo, da sta dva ali celo trije premiki skozi menuje preveč. Zanje se lahko namestijo dodatni gumbi poleg namiznih gumbov; na primer bližnjice v vaš domač imenik, smetnjak, terminalski emulator (Konsole) in dokumenti, ki jih pogosto uporabljate. Za informacije, kako dodati ikone v opravilno vrstico preberite Dodajanje ikon v opravilno vrstico.

  &kde; privzeto namesti več pogosto uporabljenih gumbov, med drugim povezave do &khelpcenter;, &kwrite; in &kcontrol;.

Datum in čas

  Na skrajnem desnem koncu pulta &kde; lahko vedno vidite čas in datum.

Seznam opravil

  V drugem odseku pulta poiščite gumb za vsako odprto okno. Kliknite na gumb, ki ustreza oknu, ki ga želite odpreti. Nadaljen klik bo pomanjšal okno. Klik na desni gumb miške bo odprl menu, ki omogoča premik okna na drugo namizje, spreminjanje njegove velikosti ali zapiranje programa.

### Uporaba oken

Menu okna

  Klik z desnim gumbom miške na naslovni letvi okna (kjer vidite ime programa) lahko vidite menu za upravljanje z okni. To je enak menu, kot ga vidite, če kliknete z desnim gumbom miške na ikono programa v opravilni vrstici pulta. Ko kliknete nanjo, se pojavi kontekstni menu, ki vsebuje ukaze za manipulacijo z okni. Na voljo so naslednji ukazi:

  Premaknimo

    Omogoča premikanje okna z miško. Kliknite z levi gumbom miške, ko je okno tam, kjer želite, da naj bo.

  Velikost

    omogoča povečevanje ali pomanjševanje okna. Premikajte miško naokoli in kliknite, ko ste zadovoljni z novo velikostjo.

  Pomanjšajmo

    Skrije okno in pusti le ikono v opravilni vrstici. Opazili boste, da je naslov okna prikazan v (oklepajih). Da prikličete okno nazaj na namizje, kliknite na naslov okna.

  Razpnimo

    To bo razširilo okno na največjo možno velikost. Upoštevajte, da bo &kde; uporabil velikost vašega navideznega namizja, kar pomeni, da je lahko okno večje kot vaš zaslon.

  Osenčimo

    Zvij okno, tako da bo ostala vidna le naslovna letev. Enak učinek lahko dosežete z dvojnim klikom na naslovni vrstici. Da se znova prikaže celotno okno izberite Osenči ali pa dvojno kliknite na naslovno letev.

  Vedno na vrh

    Ta izbira bo ohranila okno pred vsemi programi na namizju, tudi če nima fokusa.

  Shrani nastavitve

    Shrani trenutne nastavitve za to okno (položaj, velikost, ali naj vedno ostane na vrhu &itd;). Ta nastavitev bo naložena ob naslednjem odprtju okna.

  Okraski

    Omogoča vam spreminjanje izgleda in v nekaterih primerih pozicijo vseh oken v &kde;. To spremeni gradnike okenskih okraskov, vključno z naslovnimi letvami in tudi potrditvenimi polji in gumbi ter pogovornimi okni, drsniki in naslovno letvijo samo. Privzeto je &kde; 2.

  Na namizje

    Omogoča vam, da pošljete okno na drugo namizje. Izberite namizje, na katerem želite, da je okno. Okno bo takoj izginilo. Da ga znova vidite, izberite ustrezni namizni gumb na pultu. Če izberete Vsa namizja bo okno postalo lepljivo - izrisano bo na vseh namizjih, tako da ga lahko vedno vidite.

  Zapri

    To bo zaprlo okno. Včasih vam bo program dovolil shraniti vaše delo, v nekaterih primerih (npr., pri starih X11 programih) pa to ne dela. Najbolje je zapirati programe z njihovimi lastnimi ukazi, z uporabo tega menuja le kot zadnje možnosti.

'Lepljivi' gumb

  Ta gumb je videti kot tuba lepila. Izvede isto operacijo kot izbira Vsa namizja v okenskem menuju, zahteva pa manj korakov.

Naslovna letev

  Naslovno letev, ki vsebuje ime okna, lahko z dvojnim klikom zvijete. Uporabite desni gumb miške: okenski menu se bo ponovno pojavil in vam omogočil povečanje, pomanjšanje, premikanje, spreminjanje velikosti, odlepljenje okna, premik na drugo namizje (dela hitreje kot metoda z lepljivim gumbom). Ko se program ne odziva, ga lahko zaprete (kar vam bo včasih ponudilo možnost, da shranite vaše delo).

Gumbi pomanjšaj, razpni in zapri

  Na skrajni desni strani naslovne letve sta dva gumba, ki se lahko uporabljata za ikoniziranje in razpenjanje okna (to je hitreje kot uporaba menujev za manipulacijo ikon). Pomanjšana (ikonizirana) okna se lahko povrnejo s klikom na opravilni vrstici.

  Na skrajni levi strani naslovne vrstice (pri privzetih okraskih oken) je gumb za zapiranje okna.

Da premaknete okno postavite kurzor na naslovno letev in držite levi gumb miške. Ne da bi ga spustili premaknite okno tja, kamor želite, nato pa spustite gumb miške. Če želite spremeniti velikost okna premaknite kurzor nad rob okna, ki ga želite spremeniti. Ko ste dosegli pravo mesto se bo kurzor spremenil iz puščice v črtico in puščico. Pritisnite levi gumb miške in povlecite stran, ki jo spreminjate na lokacijo, ki jo želite ter spustite gumb. Upoštevajte da lahko vlečete stranice ali pa kote (kar bo spremenilo velikost v dveh dimenzijah hkrati).

Uporaba menujske vrstice vsakega okna &kde; je preprosta. Kliknite na to, kar želite narediti in opravljeno bo.

Pod menujsko vrstico je nabor simbolov za orodja, ki jih lahko uporabite za izvajanje ukazov. Kadarkoli se premaknete nadnje, bo aktivna slika označena. Vendar pa lahko menu za vas naredi še več. Ste opazili teksturiran pas na levi strani menujske in ikonske vrstice? Kliknite z desnim gumbom miške in pojavil se bo kontekstni menu, ki vam bo omogočil, da menu postavite Na vrhu Levo, Desno, ali Na dnu okna. Lahko ga tudi skrijete z izbiro Plosk.

### Priklic pomoči

Pomoč je dosegljiva skoraj povsod: na namizju uporabite desni gumb miške in izberite Pomoč za namizje. Na pultu odprite menu zaganjalca programov in izberite Pomoč. Vsak &kde; program ima menu pomoči. Vsa pomoč je osnovana na HTML, tako da je uporaba sistema pomoči enako preprosta kot uporaba vašega najljubšega spletnega brskalnika!