# Priročnik za &kpackage;

Toivo
Pedaste

    toivo@ucs.uwa.edu.au

Lauri
Watts

    lauri@kde.org

Pregledovalec
Prevod
Roman
Maurer

    roman.maurer@amis.net

2000
Toivo Pedaste
&FDLNotice;
2002-05-03
2.01.00

&kpackage; je grafični vmesnik do upravljalnikov s paketi RPM, Debian, Slackware in BSD.

kpackage
paket
upravljalnik paketov
RPM
deb

## Uvod

&kpackage; je grafični vmesnik za upravljanje s paketi RPM, Debian, Slackware in BSD. V določeni meri je podoben programu GLINT. &kpackage; je del namiznega okolja K, kar posledično pomeni, da je zasnovan tako, da ga je mogoče vgraditi v upravljalnik datotek za &kde;.

## Osnove ureditve na zaslonu

&kpackage; ima dva pulta. Levi pult prikazuje drevo nameščenih paketov in tistih, ki so na voljo, desni pult pa prikazuje podatke o paketih.

### Povleci in spusti

&kpackage; uporablja protokol namizja &kde; za tehniko "povleci in spusti". To pomeni, da lahko potegnete pakete v &kpackage; in jih s tem odprete. Če spustite datoteko v pogovornem oknu Poišči datoteko, boste našli paket, ki vsebuje to datoteko.

### Pult z drevesi paketov

Ko se &kpackage; zažene običajno (se pravi, ko se ne pokliče kot posledica "povleci in spusti" in mu ne podate dodatnih parametrov), prikaže dva pulta z drevesom paketov na levi strani. To drevo kaže že nameščene pakete, pa tudi dodatne nove ali osvežene pakete.

Zavihki na pultu določajo, ali naj se prikažejo nameščeni, osveženi, dostopni ali kar vsi paketi.

Drevo paketov prikazuje ime paketa, velikost paketa, različico in (če bi ta paket osvežil že nameščeni paket) različico že nameščenega paketa.

Če izberete paket z drevesa, se na desnem pultu prikažejo podatki o njem, lahko pa napravite to:

- Prikažejo se podatki o stanju paketa

- Pogledate lahko, katere datoteke so vključene v nameščeni paket. Če izberete datoteko s seznama, se odpre v upravljalniku datotek.

- Preverite lahko datoteke v paketu. Obstoječe datoteke so označene s kljukico, neobstoječe pa s križcem.

- Odnamestite nameščeni paket

- Namestite paket, ki je na voljo

En sam paket izberete tako, da kliknete njegovo ime. Če kliknete piko v stolpcu Označi, označite paket s kljukico, z drugim klikom pa ga odznačite. Zaporedje paketov lahko izberete tako, da držite &Shift;levo.

### Vključite dostopne pakete v drevo

Mesto dostopnih paketov določite v menuju Lokacija, za vsako vrsto paketa pa v menuju Nastavitve.

Za pakete RPM zna &kpackage; brati imenik, ki vsebuje pakete, in dodati te drevo s temi paketi bodisi kot nove, bodisi kot osvežene pakete. Mogoče je preiskovati ali nameščati te pakete z drevesa paketov. Privzeto so podatki o paketih izločeni iz standardne oblike imena datoteke, zato morate za popoln opis uporabiti gumb Preišči, vendar je moč nastaviti, da se vsebina paketov iz krajevnih imenikov prebere, kar je počasneje, a dobite poln opis.

Za pakete Debian, s katerimi rokuje orodje `dpkg`, so trije načini dostopa do dostopnih paketov. Lahko izbirate med tremi različnimi vrstami kraja v nastavitvenem pultu.

- Določite lahko kraj drevesa s paketi Debian ter izberete distribucijo in arhitekturo. &kpackage; bo nato pogledal na običajna mesta za datoteke z opisi dostopnih paketov, te pakete pa lahko nato dodate v drevo paketov, jih preiščete ali namestite

- Določite mesto distribucije Debian skupaj s paketnimi datotekami za dele distribucije, ki vas zanimajo. Če uporabljate program `dselect`, lahko uporabite datoteko `/var/lib/dpkg/available` kot paketno datoteko, ki opisuje distribucijo, ki jo uporablja `dselect`.

- Z imeniki paketov lahko rokujete enako kot s paketi RPM.

Za pakete Debian, s katerimi rokuje APT, lahko mesto skladišč z nenameščenimi paketi nastavite v datoteki `/etc/apt/sources.list`. Menu Lokacija lahko še vedno uporabljate za imenike, ki vsebujejo pakete Debian. Te pakete pobere in si jih zapomni sam apt, ne &kpackage;.

Zelo malo podatkov je shranjenih o nameščenih paketih Slackware, vendar je kot vir podatkov o nameščenih paketih mogoče uporabljati datoteko `PACKAGE.TXT`. Datoteka `PACKAGES.TXT` je ekvivalent paketni datoteki za Debian, distribucije Slackware pa so razčlenjene v drevo imenikov, ki vsebujejo pakete `.tgz` in datoteko `PACKAGES.TXT`, ki opisuje te pakete.

Paketi v distribuciji Slackware se lahko vključijo v drevo paketov, podobno kot paketi distribucije Debian. Žal pa v paketih za Slackware ni podatkov o različici, zato ni moč ugotoviti, kateri dostopni paketi so novejši od že nameščenih.

Za pakete BSD &kpackage; razume distribucijski imenik s paketi, v katerem je datoteka `INDEX` (ki opisuje vse pakete) in tudi vsebuje imenik `All` (z vsemi paketnimi datotekami).

&kpackage; zna predpomniti oddaljene imenike in paketne datoteke (npr. tiste, ki jih dobi prek &FTP;). Paketi se hranijo v imeniku `~/.kpackage`, imeniki pa v `~/.kpackage/dir`

Če naj oddaljeni imeniki (prek &FTP;) delujejo, je morda treba izključiti nastavitev Posrednik za FTP v nastavitvah brskalnika.

### Pult s podatki o paketih

Desni pult ima zavihke s prikazom dveh različnih vrst podatkov o izbranih paketih

- Zavihek Lastnosti, ki kaže podatke o izbranem paketu. V podatkih o odvisnostih so nadpovezave do naštetih paketov. Nameščeni paketi so napisani z običajno pisavo, nenameščeni pa nagnjeno.

- Zavihek Seznam datotek kaže datoteke v paketu, pri nameščenih paketih pa še stanje teh datotek.

### Skrbniški dostop

Za nameščanje/odnameščanje paketov &kpackage; zahteva dostop skrbnika sistema (kot root). To lahko dobite, če poženete &kpackage; kot root, denimo z ukazom &kdesu;.

Če &kpackage; teče pod običajnim uporabniškim računom, se bodo skušali programi za namestitev/odmestitev pognati pod skrbniškim računom tako, da se prijavite v psevdo-terminal. Za to bo &kpackage; uporabil bodisi `su` bodisi `ssh`, in če je to potrebno, bo prikazal terminalsko okno, v katerega lahko vnesete geslo skrbnika (root). Če naj to deluje, se mora skrbnikov pozivnik končevati z #.

To ne deluje za pakete RPM, saj te &kpackage; obdeluje kar sam.

### Nameščanje paketov

Da bi namestili paket, lahko

- najdete paket, ki bi ga radi namestili, v brskalniku &konqueror;, in ga povlečete v okno tekočega programa &kpackage;

- v brskalniku &konqueror; kliknete paketno datoteko in zaženete nov izvod &kpackage;

- uporabite Odpri v &kpackage;

- izberete paket, ki je na voljo v drevesu paketov

Za izbrani paket uporabite gumbe z desnega pulta. Gumb Poberi pobere paket z oddaljenega vira in prikaže podrobne podatke, gumb Namesti pa prikaže namestitveno okno.

Za označene pakete uporabite gumb Namesti označene z levega pulta, ki odpre namestitveno okno.

Namestitveno okno našteva pakete, ki naj se namestijo in omogoča nastavitev namestitvenih izbir. Pult na desni je vgrajeno terminalsko okno v katerem tečejo namestitveni programi. Namestitev z interaktivnimi programi poteka v tem oknu.

Paketi RPM se obdelujejo rahlo drugače od drugih vrst paketov, saj jih &kpackage; namešča sam, desni pult pa uporablja le za sporočila o napakah.

### Odnameščanje paketov

Izbrani paket lahko odnamestite, če izberete gumb Odnamesti z desnega pulta, kar prikaže okno z izbirami odnameščanja. Z gumbom Odnamesti v tem oknu zares odnamestite pakete, desni pult pa ponuja vgrajeno terminalsko okno za programe, potrebne za odnameščanje.

Označene pakete lahko odnamestite z gumbom Odnamesti označene na levem pultu.

## Menuji

To opisuje menuje programa &kpackage;.

### Menu Datoteka

Postavke menuja Datoteka so:

&Ctrl;O Datoteka Odpri

  Prikaže izbirnik datotek za krajevne datoteke in tiste v &FTP;

Datoteka Odpri nedavne

  Seznam najbolj nedavno odprti paketnih datotek

&Ctrl;F Datoteka Poišči paket

  Preišče seznam nameščenih paketov za ime paketa, ki vsebuje vnešeni niz

Datoteka Poišči datoteko

  Izdela seznam paketov, ki vsebujejo vnešeno ime datoteke. Če izberete vrstico, se prikažejo podatki o tem paketu. Obnaša se malce drugače za RPM (kjer morate vnesti točno ime datoteke) in za DEB (kjer lahko vnesete regularni izraz).

F5 Datoteka Vnovič naloži

  Vnovič naloži podatke o paketih in zgradi drevo paketov

&Ctrl;Q Datoteka Končaj

  Končaj &kpackage;

### Menu Paketi

Postavke menuja Paketi so:

Paketi Nazaj

  Gumb za navigacijo nazaj, uporabljajoč povezave v vnosih Lastnosti desnega pulta.

Paket Naprej

  Gumb za navigacijo naprej, uporabljajoč povezave v vnosih Lastnosti desnega pulta.

Paketi Razširi drevo

  Popolnoma razširi drevo paketov

Paketi Zloži drevo

  Zloži drevo paketov tako, da je videti le zgradbo drevesa

Paketi Zbriši označene

  Odznači vse pakete

### Menu Predpomnilnik

Postavke menuja Predpomnilnik so:

Predpomnilnik Sprazni predpomnilnik imenika s paketi

  Zbriše predpomnjene izvode oddaljenih imenikov s paketi in paketne datoteke "Packages"

Predpomnilnik Sprazni predpomnilnik paketov

  Zbriše predpomnjene izvode pobranih oddaljenih paketnih datotek

### Menu Posebno

Posebno vsebuje dejanja, povezana z določeno vrsto paketov:

Posebno APT: Debian
  Osveži

    Osveži indekse `apt` iz skladišča paketov.

  Nadgradi

    Nadgradi namestitev Debian na zadnje različice vseh datotek.

  Popravi

    `apt` je neznansko natančen pri odvisnostih; skušaj popraviti težave z odvisnostjo

### Menu Nastavitve

Postavke menuja Nastavitve so:

Nastavitve Pokaži orodjarno

  Preklapljaj prikaz orodjarne

Nastavitve Shrani nastavitve

  Takoj shrani izbire

Nastavitve Nastavi vezi s tipkami

  Običajno pogovorno okno &kde; za nastavitev tipk z bližnjicami

Nastavitve Nastavi orodjarne

  Običajno pogovorno okno &kde; za prikrojitev orodjarne

Nastavitve Možnosti
  Tipi

    Katere vrste paketov naj se obdelujejo. Debian, ki uporablja DPKG, in Debian, ki uporablja APT, sta našteta ločeno in verjetno ni dobra zamisel, da bi omogočili oba hkrati.

  Predpomnilnik imenikov

    Ali naj se predpomnijo oddaljeni imeniki (prek &FTP;) in datoteke "Package"

  Predpomnilnik paketov

    Ali naj se predpomnijo pobrane oddaljene paketne datoteke

  razno
    Uporabi SSH za privilegirane ukaze

      Za poganjanje privilegiranih ukazov namesto `su` uporabljajte `ssh`

    Preveri seznam datotek

      Če je nastavljeno, se seznam datotek v paketu preveri, če so res nameščene

    Preberi podatke iz vseh krajevnih paketnih datotek

      Če je vključeno, se preberejo vse datoteke iz (krajevnega) imenika s paketi, namesto, da bi se uporabljala le imena datotek. Takšno branje je sicer počasnejše, a prikaže več podatkov.

Nastavitve Lokacija razpoložljivih paketov
  Mesto RPM

    To omogoča, da določite mesto imenikov s paketi (bodisi krajevnih ali pa &FTP;). V vsaki vrstici je vnos, kjer lahko vpišete &URL; ali ime imenika, gumb ..., ki prikaže izbirnik datotek, in potrditveni gumb Uporabi, ki določa, ali naj se vpisani imenik uporabi ali ne. Potrditveni gumb Podimeniki določa, ali naj se rekurzivno spustimo še v podimenike. Več pultov je le za olajšavo.

  Mesto BSD

    Prvi pult določa mesto drevesa prenosov v datotečnem sistemu

    Drugi pult omogoča določanje mesta imenikov s paketi, npr. tistih, ki vsebujejo datoteke `INDEX`

  Mesto DEB

    Obstajajo tri različne vrste pultov.

    - Prvi trije pulti imajo vnos za mesto distribucijskega drevesa Debian, škatlo z imenom distribucije in še eno za arhitekturo.

    - Naslednja dva pulta omogočata določitev distribucijskega drevesa Debian in mesta paketnih datotek "Packages" v tej distribuciji.

    - Zadnji trije pulti določajo imenike na enak način kot pri paketih RPM.

  Mesto SLACK

    Za pakete Slackware obstajajo tri vrste pultov

    - Prvi pult je mesto datoteke `PACKAGES.TXT`, ki se uporablja za hranjenje podatkov o nameščenih paketih

    - V naslednjih štirih pultih lahko določite mesto distribucij z drevesom imenikov, ki vsebuje datoteke `.tgz` in mesto ustrezne datoteke `PACKAGES.TXT`

    - Zadnja dva pulta sta namenjena imenikom, ki nimajo ustrezne datoteke `PACKAGES.TXT`

### Menu Pomoč

Postavke menuja Pomoč so:

&help.menu.documentation;

### Orodjarna

- Odpri

- Nazaj

- Naprej

- Razširi drevo paketov

- Zloži drevo paketov

- Poišči paket

- Poišči datoteko

- Vnovič naloži

- Končaj

## Zahvale in licence

&kpackage;

Pravice razširjanja programa (C) 1999-2000 Damyan Pepper, Toivo Pedaste

Pravice razširjanja dokumentacije (C) 2000 Toivo Pedaste toivo@ucs.uwa.edu.au

Prevod: Roman Maurer roman.maurer@amis.net

&underFDL; &underGPL;

## Namestitev

### Kako dobiti &kpackage;

&install.intro.documentation;

Za podatke o tem, kako ga dobite in prevedete, glejte http://www.kde.org/install-source.html

Več podatkov o prevajanju je na http://www.kde.org/compilationfaq.html

Obstaja spletna stran na naslovu http://www.general.uwa.edu.au/u/toivo/kpackage

### Zahteve

Da bi namestili &kpackage;, potrebujete:

- &Qt; 2.x in &kde; 2.2

Za pregled paketov za Debian ne potrebujete drugega programja, za njihovo namestitev ali odnamestitev pa potrebujete:

- upravljalnik paketov `dpkg` ali

- `apt-get` in `apt-cache`

Za pakete BSD potrebujete programe za upravljanje s paketi:

- `pkg_info`

- `pkg_add`

- `pkg_delete`

Za pakete Slackware potrebujete:

- installpkg

- removepkg

Za pakete Redhat potrebujete:

- RPM in RPM-DEVEL: 3.0 ali 4.0

- enake knjižnice, kot za prevajanje RPM. Te so:

  - `libdb` - Berkeleyska knjižnica za zbirko podatkov

  - `libz` in `libz-dev` - knjižnica za komprimiranje

  - RPM zahteva podprogram gettext, ki ga najdete v `libc6` ali v `libintl`

  - RPM 3.0 lahko zahteva paket `popt`

Da &kpackage; pravilno deluje s paketi RPM, mora biti zbirka podatkov o RPM inicializirana. Če vam ukaz ``rpm` `-qa`` poroča o napaki kot je `ni moč odpreti....` (angl. `unable to open....`), poskusite pognati ``rpm` `--rebuilddb``.